CELEX: 62013CA0135
Language: et
Date: 2014-05-15 00:00:00
Title: Kohtuasi C-135/13: Euroopa Kohtu (üheksas koda) 15. mai 2014 . aasta otsus (Kúria eelotsusetaotlus – Ungari) – Szatmári Malom kft versus Mezőgazdasági és Vidékfejlesztési Hivatal Központi Szerve (Põllumajandus — EAFRD — Määruse (EÜ) nr 1698/2005 — Artiklid 20, 26 ja 28 — Põllumajandusettevõtete moderniseerimise toetus ning põllumajandustoodete ja metsasaaduste lisandväärtuse toetus — Abikõlblikkuse tingimused — Liikmesriikide pädevus — Toetus veskite olemasoleva tootmisvõimsuse moderniseerimiseks — Ühe uue veskiga tootmisvõimsuse kasvuta asendatavad veskid — Välistamine — Võrdse kohtlemise põhimõte)

7.7.2014   
            
            
               ET
            
            
               Euroopa Liidu Teataja
            
            
               C 212/9
            
         Euroopa Kohtu (üheksas koda) 15. mai 2014. aasta otsus (Kúria eelotsusetaotlus – Ungari) – Szatmári Malom kft versus Mezőgazdasági és Vidékfejlesztési Hivatal Központi Szerve
   (Kohtuasi C-135/13) (1)
   
   ((Põllumajandus - EAFRD - Määruse (EÜ) nr 1698/2005 - Artiklid 20, 26 ja 28 - Põllumajandusettevõtete moderniseerimise toetus ning põllumajandustoodete ja metsasaaduste lisandväärtuse toetus - Abikõlblikkuse tingimused - Liikmesriikide pädevus - Toetus veskite olemasoleva tootmisvõimsuse moderniseerimiseks - Ühe uue veskiga tootmisvõimsuse kasvuta asendatavad veskid - Välistamine - Võrdse kohtlemise põhimõte))
   2014/C 212/09
   Kohtumenetluse keel: ungari
   
      Eelotsusetaotluse esitanud kohus
   
   Kúria
   
      Põhikohtuasja pooled
   
   
      Hageja: Szatmári Malom kft
   
      Kostja: Mezőgazdasági és Vidékfejlesztési Hivatal Központi Szerve
   
      Ese
   
   Eelotsusetaotlus – Kúria – Nõukogu 20. septembri 2005. aasta määruse (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta (ELT L 277, lk 1) artikli 20 punkti b alapunkti iii, artikli 26 lõike 1 punkti a ja artikli 28 lõike 1 punkti a tõlgendamine – Toetuse suunamine põllumajandus- ja metsandussektori konkurentsivõime parandamiseks – Füüsilise potentsiaali ümberkorraldamisele ja arendamisele ning innovatsiooni soodustamisele suunatud meetmed – Äriühingu poolt, kelle põhitegevus on jahu tootmine, uue veski loomine, mis ühendab tema kolme juba olemasoleva veski, mis on plaanis sulgeda, tootmisvõimsused – Põllumajanduskäitiste moderniseerimine või põllumajandustoodetele lisandväärtuse andmine
   
      Resolutsioon
   
   
               1.
            
            
               Nõukogu 20. septembri 2005. aasta määruse (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta artikli 26 lõike 1 punkti a tuleb tõlgendada nii, et mõiste „põllumajandusettevõtte üldise tulemuslikkuse parandamine” selle sätte tähenduses ei hõlma tegevust, millega veskite käitamisega tegelev ettevõtja sulgeb olemasolevad veskid, asendamaks need uue veskiga, olemasolevat tootmisvõimsust suurendamata.
            
         
               2.
            
            
               Määruse nr 1698/2005 artikli 20 punkti b alapunkti iii ja artikli 28 lõike 1 punkti a tuleb tõlgendada nii, et tegevus, mis seisneb olemasolevate veskite sulgemises ja nende uue veskiga asendamises, olemasolevat tootmisvõimsust suurendamata, võib teisena nimetatud sätte tähenduses parandada ettevõtte üldist tulemuslikkust.
            
         
               3.
            
            
               Määruse nr 1698/2005 artikli 28 lõike 1 punkti a tuleb tõlgendada nii, et sellega ei ole põhimõtteliselt vastuolus sellised siseriiklikud õigusnormid, mille taolistega on tegemist põhikohtuasjas ja mis näevad ette põllumajandustoodete lisandväärtuse toetuse, mida saavad üksnes sellised veskeid käitavad ettevõtjad, kes moderniseerivad nende veskite olemasoleva tootmise, kuid mitte uut tootmisvõimsust loovad ettevõtjad. Siiski peab olukorras, millega on tegemist põhikohtuasjas, kus üks või mitu veskit suletakse, asendades need uue veskiga, ilma et olemasolev tootmisvõimsus kasvaks, siseriiklik kohus veenduma siseriikliku õiguse kohaldamises nii, et on tagatud võrdse kohtlemise põhimõtte austamine.
            
         
      (1)  ELT C 171, 15.6.2013.